**Ministru kabineta noteikumu projekta**

**„Grozījumi Ministru kabineta 2009.gada 10.marta noteikumos Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi 2009. gada 10. marta Ministru kabineta noteikumos Nr. 221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (turpmāk – noteikumu projekts)  **sagatavots atbilstoši Deklarācijas par Valda Dombrovska vadītā Ministru kabineta iecerēto darbību** II nodaļas *Inovatīva un efektīva ekonomika* apakšnodaļai *Enerģētika konkurētspējīgai ekonomikai* un Valdības Rīcības plāna (MK 07.02.2012. sēde, prot. Nr.7, 24.§) 64. punktam, kurā noteikts, kalai 2020. gadā sasniegtu vismaz 40% atjaunojamo energoresursu īpatsvaru enerģijas gala patēriņā, kompleksi Ministru kabinets risinās enerģētikas jautājumus apkures nodrošināšanā un elektroenerģijas ražošanā, transporta sektorā un energoefektivitātes jomā. Ministru kabineta 2013. gada 9. aprīļa sēdē izskatītā informatīvā ziņojuma „Rīcības plāns elektroenerģijas kopējās cenas pieauguma risku ierobežošanai” (TA-683, prot. Nr.18, 35. §) pielikumā Nr.1 paredzētie pasākumi elektroenerģijas kopējās cenas pieauguma risku ierobežošanai.*Euro* ieviešanas kārtības likuma 30. panta pirmā daļa, Ministru kabineta 2012. gada 27. jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2. punkts un Latvijas Nacionālā *euro* ieviešanas plāna (apstiprināts ar Ministru kabineta 2013. gada 4. aprīļa rīkojumu Nr.136) 1. pielikuma J2.2.1. pasākums. |
| 2. | Pašreizējā situācija un problēmas | Šobrīd ir spēkā saskaņā ar Elektroenerģijas tirgus likuma 28. panta otro un septīto daļu un 28.1 panta otro un piekto daļu izdotie 2009. gada 10. marta Ministru kabineta noteikumi Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (turpmāk - MK noteikumi Nr.221), kas nosaka kritērijus, pēc kuriem koģenerācijas stacijas tiek kvalificētas tiesību iegūšanai pārdot saražoto elektroenerģiju obligātā iepirkuma ietvaros vai saņemt garantētu maksu par koģenerācijas stacijā uzstādīto elektrisko jaudu.Saskaņā ar Sabiedrisko pakalpojumu regulēšanas komisijas 2013. gada 20. februāra lēmumu Nr.44 „Par obligātā iepirkuma komponentēm un elektroenerģijas tirdzniecības vidējo tarifu saistītajiem lietotājiem no 2013. gada 1. aprīļa” no 2013. gada 1. aprīļa apstiprinātās obligātā iepirkuma komponente lietotājiem kopā veido 1,89 sant./kWh, tajā skaitā komponente no ražotājiem, kas elektroenerģiju ražo koģenerācijā – 1,33 sant./kWh, izmantojot atjaunojamos energoresursus – 0,56 sant./kWh.Pēc Ekonomikas ministrijas prognozēm, ja visi izdotie un spēkā esošie lēmumi par tiesību piešķiršanu pārdot elektroenerģiju obligātā iepirkuma ietvaros tiek īstenoti pilnā apmērām, t.i., neviens no lēmumiem netiek atcelts, visi projekti īstenoti un elektroenerģiju komersanti pārdod maksimālajā atļautajā apjomā, tad 2014. gadā obligātā iepirkuma komponente varētu pieaugt robežās no 2,47 sant./kWh līdz 2,69 sant./kWh, ja netiek veiktas nekādas obligātā iepirkuma komponentes samazināšanas aktivitātes.Pēc Ekonomikas ministrijas prognozēm faktiskā obligātā iepirkuma komponente varētu pieaugt līdz 2,33 sant./kWh 2014. gadā, 2,55 sant./kWh 2015. gadā un 2,61 sant./kWh 2016. gadā. Savukārt, sākot ar 2018. gadu, OIK apjoms nedaudz samazinās tādēļ, ka ar 2017. gada 1. jūliju atbalstu vairs nesaņems daļa no dabasgāzes koģenerācijas stacijām. Kopumā Latvijas Republikā saskaņā ar MK noteikumiem Nr.221 un Ministru kabineta 2010. gada 16. marta noteikumiem Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” 866 komersanti ir ieguvuši tiesības pārdot saražoto elektroenerģiju obligātā iepirkuma ietvaros vai tiesības saņemt garantēto maksu par uzstādīto elektrisko jaudu. Kamēr atsevišķu lielo projektu realizēšanas iespējas ir pietiekami skaidras, pastāv daudzi mazu projektu pieteikumi, kuru īstenošanas iespējas novērtēt nav vienkārši. Lai varētu veikt detalizētu izvērtējumu par piešķirto tiesību pārdot saražoto elektroenerģiju obligātā iepirkuma ietvaros vai tiesību saņemt garantēto maksu par uzstādīto elektrisko jaudu dzīvotspēju un attīstības līmeni nākotnē, ir nepieciešams ieviest papildu prasības komersantiem, pēc kurām varētu veikt minēto izvērtējumu.Šobrīd MK noteikumos Nr.221 nav noteikts, kā pagarināmi MK noteikumos Nr.221 20. punktā minētie lēmumi, kas piešķir komersantam tiesības pārdot stacijā koģenerācijā saražoto elektroenerģiju obligātā iepirkuma ietvaros vai tiesības saņemt garantētu maksu par elektrostacijā uzstādīto jaudu. Atsevišķos gadījumos elektroenerģijas ražotāji ir griezušies Ekonomikas ministrijā ar lūgumu pagarināt izpildes termiņu kādiem no minētajiem lēmumiem. Ņemot vērā, ka minētie lēmumi kvalificējas kā administratīvi akti, pagarinājums ir apstiprināts vai atteikts, vadoties pēc Administratīvā procesa likumā 4. pantā minētiem administratīvā procesa principiem. Līdz šim Ekonomikas ministrijas prakse ir bijusi tāda, ka lēmumus var pagarināt divas reizes, katru pa trīs mēnešiem, ja ir pamatots iemesls. Pirmo reizi pagarinājums tiek piešķirts, ja stacijas projekta realizācija ir tā noslēguma stadijā un komersants ir norādījis uz objektīviem apstākļiem, kādēļ projektu nav iespējams realizēt noteiktajā termiņā. Otro reizi Ekonomikas ministrijas izveidota komisija veic objekta fizisku apsekojumu, un pagarinājums tiek piešķirts tikai tad, ja objekta apskates rezultātā komisija secina, ka stacijas projekta realizāciju ir iespējams pabeigt 3 mēnešu laikā. Šāda Ekonomikas ministrijas prakse saistībā ar lēmumu pagarinājumiem bieži vien sabiedrībā tiek vērtēta ļoti kritiski. Komersantam, kas ir ieguvis tiesības pārdot saražoto elektroenerģiju obligātā iepirkuma ietvaros vai tiesības saņemt garantēto maksu par uzstādīto elektrisko jaudu ir jāspēj iekļauties normatīvajos aktos paredzētajos, samērīgajos staciju attīstības termiņos, kas nosaka stacijas ekspluatācijas uzsākšanu.Piemēram, nodokļu administrēšanas nozarē normatīvajos aktos paredzētā nodokļu nomaksas pienākuma termiņa kavējums tiek vērtēts negatīvi un par to tiek piemērotas dažādas sankcijas (piem. nokavējuma procenti, u.c.).Kļūdaina tiesību normas interpretācija nevar liegt valstij labot savas kļūdas, un valsts iestādes var atteikties no nepareizas prakses.[[1]](#footnote-1)Publisko tiesību princips nosaka, ka aizliegts ir viss tas, kas nav noteikts ar tiesību normām. Līdz ar to, ņemot vērā, ka spēkā esošais normatīvais regulējums šobrīd neparedz stacijas ekspluatācijas uzsākšanas izpildes termiņa pagarināšanu, tad tas turpmāk nebūtu atļaujams. Ņemot vērā minēto, lai vairotu sabiedrības uzticību tiesībām un tiesiskai drošībai, noteikumu projektā noteikts, ka vairāk netiek paredzēta šādu lēmumu izpildes termiņu pagarinājums, lai nepastāvētu nepareizas interpretācijas, piemērošanas riski turpmākā tiesiskā regulējuma piemērošanas gaitā.Kopumā līdz 2013. gada 1. jūlijam atcelti 90 lēmumi par tiesību piešķiršanu pārdot elektroenerģiju obligātā iepirkuma ietvaros vai tiesībām saņemt garantēto maksu.Lai nodrošinātu efektīvāku atbalsta mehānisma kontroli, esošajā tiesiskajā regulējumā ir nepieciešams pastiprināt kontroles mehānismus koģenerācijas staciju, kas izmanto atjaunojamos energoresursus un saņemt atbalstu obligātā iepirkuma ietvaros vai garantētas maksas veidā uzraudzībai.Ņemot vērā, ka ar 2014. gada 1. janvāri Latvijā plānots ieviest *euro*, ir nepieciešams veikt grozījumus MK noteikumu Nr.52.punktā un 7.pielikumā, aizstājot tajā latus ar *euro*. |
| 3. | Saistītie politikas ietekmes novērtējumi un pētījumi | Ministru kabineta 2013. gada 9. aprīļa sēdē zināšanai pieņemtais informatīvais ziņojums „Rīcības plāns elektroenerģijas kopējās cenas pieauguma risku ierobežošanai” (TA-683, prot. Nr.18, 35. §).Atbilstoši Rīcības plāna Pielikuma Nr.1 paredzēta atbalsta apjoma izvērtēšana dabasgāzes koģenerācijas stacijām līdz 4MW un AER stacijām, kā arī dabasgāzes koģenerācijas stacijām virs 4MW. Saistībā ar maksājumu ražotājiem, kas ieguvuši tiesības pārdot saražoto elektroenerģiju obligātā iepirkuma ietvaros vai tiesības saņemt garantēto maksu par stacijā uzstādīto elektrisko jaudu izvērtējumu valsts atbalsta normām, vēlamies norādīt, ka Ekonomikas ministrija organizēja un 2013. gada 15. februārī izsludināja konkursu „Elektroenerģijas, kas ražota no atjaunojamiem energoresursiem un koģenerācijā, atbalsta izvērtējums un priekšlikumi atbalsta uzlabošanai” (Nr.EM 2013/09) (turpmāk – konkurss). Konkursa mērķis ir veikt pētījumu par elektroenerģijas, kas ražota no atjaunojamiem energoresursiem un koģenerācijā, atbalsta izvērtējumu un apskatīt priekšlikumus atbalsta uzlabošanai, tai skaitā, paredzot ietvert arī novērtējumu par faktiskajām elektroenerģijas ražošanas izmaksām Latvijā. Savukārt pētījums tika pabeigts š.g. jūnijā un šobrīd notiek pētījuma otrā nodevuma analīze un nozares iepazīstināšana ar tajā iekļautajiem rezultātiem.Ekonomikas ministrija, izpildot Ministru kabineta 2013.gada 4. jūnija sēdes Protokollēmuma Nr.33, 29.§ 3. punktu, kopīgi ar Finanšu ministrijas pārstāvjiem 2013.gada 26. jūnijā konsultējās ar Eiropas Komisijas Konkurences ģenerāldirektorātu par Elektroenerģijas lietotāju atbalsta fonda darbību. Sarunas laikā tika identificēts, ka visticamāk Eiropas Komisija lūgs notificēt arī pašreizējās atbalsta shēmas, kuras ietvaros būs nepieciešams apzināt elektroenerģijas ražošanas izmaksas dažādām tehnoloģijām un dažāda lieluma elektrostacijām. Eiropas Komisija vērtēs arī to, vai esošais atbalsts nepārsniedz saprātīgas peļņas līmeni. Vienlīdz Eiropas Komisija vērtēs līdzsvaru starp valsts paredzēto atbalsta pasākuma pozitīvo iedarbību, sasniedzot vispārējas nozīmes mērķi, un tā potenciāli negatīvo blakus iedarbību, piemēram, tirdzniecības un konkurences kropļošanu, ietekmi uz valsts tautsaimniecības attīstību un citus būtiskus faktorus. Novērtējot kopējo atbalsta intensitāti atbilstoši Komisijas 2008. gada 6. augusta Regulai Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma par Eiropas Savienību darbību 87. un 88. pantu, līdz ar piemaksu ir paralēli jāizvērtē citi atbalsta instrumenti, kā piemēram valsts piešķirtas subsīdijas, nodokļu atlaides un citi atbalsta veidi, kas būtu definējami kā valsts atbalsts Līguma par Eiropas Savienības darbību izpratnē.  |
| 4. | Tiesiskā regulējuma mērķis un būtība | Elektroenerģijas tirgus likuma 28. panta otrā daļa paredz, ka kritērijus, pēc kādiem koģenerācijas elektrostacijas tiek kvalificētas šā panta pirmajā daļā noteikto tiesību iegūšanai, obligātā iepirkuma un tā uzraudzības kārtību, elektroenerģijas cenas noteikšanas kārtību atkarībā no koģenerācijas stacijas elektriskās jaudas un izmantojamā kurināmā, obligātā iepirkuma izmaksu segšanas kārtību un kārtību, kādā var atteikties no tiesībām pārdot saražoto elektroenerģiju obligātā iepirkuma ietvaros, nosaka Ministru kabinets.Lai pārliecinātos, ka obligātā iepirkuma ietvaros elektroenerģijas ražotājiem piešķirtie līdzekļi tiek izmantoti efektīvi un atbilstoši paredzētajiem mērķiem pastāvošajā atbalsta mehānismā nepieciešams saglabāt esošos kontroles mehānismus, vienlaikus pastiprinot uzraudzību pār to ieviešanu, kas palīdzētu izvairīties no sniegtā atbalsta nepamatotas ietekmes uz elektroenerģijas gala tarifu. Ar noteikumu projektu paredzēts noteikt staciju projektu kontroles grupas kompetenci, kas būtu stacijas atrašanās vietā pārbaudīt MK noteikumos Nr.221 ietverto prasību ievērošanu, kas paredz atbilstību būvniecību regulējošajiem normatīvajiem aktiem stacijās, atbilstošu izejvielu izmantošanu enerģijas ražošanas procesā, kā arī koģenerācijas stacijās saražotās siltumenerģijas efektīvu izmantošanu.Nolūkā nodrošināt elektroenerģijas obligātā iepirkuma atbalsta sistēmas sakārtošanu, kā arī, lai iegūtu ticamu informāciju enerģijas sektora plānošanā, kas ir īpaši būtiski, izstrādājot jauno atjaunojamās enerģijas atbalsta mehānismu, noteikumu projekts papildināts ar tiesību normu, kas komersantiem par pienākumu uzliek iesniegt Ekonomikas ministrijai būvatļaujas kopiju un iesniegt kredītiestādes izziņu par kredīta piešķiršanu, vai kredītiestādes izziņu, kas apliecina, ka komersantam ir pieejami projekta īstenošanai nepieciešamie līdzekļi. Vienlaikus paredzēts ar noteikumu projektu noteikt, ja projekta īstenošanā komersants plāno ieguldīt privātos līdzekļus, komersants iesniedz apliecinājumu, ka komersantam ir pietiekami naudas līdzekļi visa projekta īstenošanai pilnā apmērā. Savukārt, ja projekta īstenošanā komersants plāno ieguldīt citas personas finanšu līdzekļus, komersants iesniedz apliecinājumu, ka investors nodrošinās naudas līdzekļus visa projekta īstenošanai.Vienlaikus noteikumu projektā Ekonomikas ministrijai tiek paredzētas tiesības pārbaudīt iepriekš minēto komersanta iesniegto dokumentu autentiskumu, kā arī pārbaudīt, vai attiecīgās stacijas būvniecība vai tās jaudas palielināšana ir uzsākta.Kontroles grupa veiktu pārbaudes, kas ļautu identificēt iespējamu negodprātīgu komersantu rīcību sekojošās augsta riska jomās:1) Stacijās koģenerācijas režīmā izmantotā kurināmā sastāvs, apjoms un kvalitāte;2) Elektroenerģijas un siltumenerģijas pašpatēriņa apjoms;3) Koģenerācijas iekārtas darba stundu skaits gadā;4) Lietotājiem nodotais/pārdotais lietderīgās (efektīvi izlietotās) siltumenerģijas apjoms;5) Koģenerācijas iekārtā izmantotās informācijas sistēmas drošība (ja tāda ir ieviesta).Kontroles grupa veiktu siltumenerģijas skaitītāju, saražotās siltumenerģijas mērīšanu un uzskaiti, izlietotā kurināmā mērīšana un uzskaiti, saražotās siltumenerģijas uzskaiti, pārbaudītu datus par stacijā izmantoto kurināmo un tā siltumspēju, kā arī veiktu siltumenerģijas lietderīgas izmantošanas pārbaudi. Lai veiktu šo kontroli, tiktu veikts stacijas apsekojums tās atrašanās vietā un atbilstošas dokumentācijas pārbaude.Noteikumu projektā tiek definēts Ekonomikas ministrijas darbība gadījumos, kad neatkarīgo auditoru veikto auditu ietvaros konstatēti pārkāpumi, kā arī nodefinēt attiecīgās sankcijas pārkāpumu konstatēšanas gadījumos. Vienlaikus noteikumu projekts tiek precizēts, nosakot, ka auditu var veikt neatkarīgi auditori, ņemot vērā, ka atbilstoši standartam LVS EN ISO/IEC 17020:2012 "Atbilstības novērtēšana. Prasības dažāda veida institūcijām, kas veic inspekciju" ir iespējama vairāku institūcijas veidu (atkarības veidi A, B un C) akreditācija, tādejādi novēršot nevēlamas interpretācijas iespējamību.AS „Latvenergo” Rīgas TEC-1 un TEC-2, AS „Rīgas siltums” siltumcentrāle „Imanta” un SIA „Juglas jauda, veido 66% no OIK koģenerācijas komponentes. 2012. gadā atbalsts virs elektroenerģijas tirgus cenas šīm stacijām bija 61,7 milj. Ls, t.i. 46% no visas atbalsta summas virs tirgus cenas. Visas stacijas atrodas Rīgā, uz kuras siltumenerģijas tarifiem atbalsta izmaiņas ietekmi neatstāj. Līdz ar to ir veikti grozījumi Ministru kabineta 2009. gada 10. marta noteikumu Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” 52.punktā, samazinot atbalsta intensitāti.Priekšlikuma būtība ir veikt attiecīgās izmaiņas ar nosacījumu, ka tiek panākts obligātās iepirkuma komponentes samazinājums un vienlaicīgi tiktu līdzsvarotas staciju īpašnieka un elektroenerģijas lietotāja intereses – elektroenerģijas ražošanai nelabvēlīgos tirgus apstākļos stacijas īpašnieks spētu atgūt vismaz daļu no pastāvīgajām izmaksām, bet labvēlīgos apstākļos samazinātos slogs elektroenerģijas lietotājiem, jo uz tiem nebūs uzlikts slogs, kas rodas enerģijas ražošanas rezultātā. Pašlaik iepriekš minētās stacijas saņem atbalstu gan fiksēta jaudas maksājuma, gan enerģijas komponentes veidā. Priekšlikums izmaiņām noteikumu projektā paredz pilnīgi atteikties no enerģijas komponentes atbalsta mehānisma, saglabājot atbalstu tikai MK noteikumos Nr.221 iekļautās jaudas komponente formā, vienlaikus izvirzot nosacījumu, ka uzstādītā jauda tiek izmantota vismaz 1200 stundas gadā. Priekšlikums paredz, ka jaudas komponente koģenerācijas stacijām par vienu uzstādīto elektrisko megavatu gadā (LVL/MW) veido šādā sadalījumā pēc stacijā uzstādītās elektriskās jaudas:* lielāka par četriem MW (ieskaitot), bet mazāka par 20 MW - 107 900 LVL;
* lielāka par 20 MW (ieskaitot), bet mazāka par 100 MW - 83 800 LVL;
* lielāka par 100 MW (ieskaitot) - 71 900 LVL.

Tāpat tiek sniegts priekšlikums, ka jaudas komponentei tiek veiktas korekcijas atkarībā no pārdotās elektroenerģijas apjoma, biržas *spot* cenas, koģenerācijas mainīgajām izmaksām. Kā arī priekšlikums paredz, ka jaudas komponente tiek samazināta, ja pēc nostrādātajām 1200 stundām elektroenerģijas biržas *spot* cena pārsniedz mainīgās izmaksas. Šāds solis nodrošinās elektroenerģijas ražošanā nepieciešamā dabasgāzes apjoma samazināšanu un neveicinās elektroenerģijas ražošanu nelabvēlīgos elektroenerģijas un dabasgāzes tirgus apstākļos. Pēc EM provizoriskām prognozēm priekšlikuma rezultātā piedāvātās izmaiņas samazinās obligātā iepirkuma izmaksājamās atbalsta summas apmēru, sākot ar 2014. gadu aptuveni 20 milj. LVL apjomā katru gadu, kamēr minētas koģenerācijas stacijas ar uzstādīto elektrisko jaudu virs četriem megavatiem saņems atbalstu obligātā iepirkuma ietvaros.Vienlaikus līdzvērtīgā situācijā, ja būtu komersants būtu izvēlējies MK noteikumu Nr.221 55.2. apakšpunktā iekļauto atbalsta aprēķina formu, tad atbalsts būtu krietni lielāks un veidotu 95712 LVL/MW mēnesī par koģenerācijas elektrostacijā vai šīs elektrostacijas koģenerācijas iekārtā uzstādīto elektrisko jaudu. Aprēķinātajā tarifu projektā ietver ienākumus par pārdoto elektroenerģijas pārpalikumu, izmantojot koģenerācijas stacijai noteikto iepirkuma tarifu vai vienošanās cenu. Siltumenerģijas tarifu projektu aprēķina tā, lai kopējie ienākumi no elektroenerģijas un siltumenerģijas pārdošanas nepārsniedz metodikā noteiktos rentabilitātes rādītājus: noteikto iekšējās peļņas normas vērtību jaunām koģenerācijas stacijām un noteikto kopkapitāla rentabilitātes vērtību esošām koģenerācijas stacijām. Koģenerācijas stacijā saražotās siltumenerģijas tarifs nedrīkst būt augstāks par siltumenerģijas cenas etalonu.Šis projekts paredz aizstāt attiecīgajā normatīvajā aktā latus ar *euro* atbilstoši *Euro* ieviešanas kārtības likuma 6. pantam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu.Izmaiņas MK noteikumu Nr.221 pārējos punktos, aizstājot tajā latus ar *euro* iriekļautas Ministru kabineta noteikumu projektā „Grozījumi Ministru kabineta 2009. gada 10. marta noteikumiemNr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” (VSS-1320), kas izsludināts š.g. 11. jūlija Valsts sekretāru sanāksmē.Izmaiņas MK noteikumu Nr.221 52. punkta iekļautajā tiek veikta nolūkā to sasaistīt ar Eiropas Savienības Padomes noteikto valūtas maiņas kursu „0,702804”, lai formulu aprēķina rezultātā nesamazinātos cenas ekvivalents *euro* valūtā. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Sabiedrība savu viedokli varēja izteikt pēc projekta izsludināšanas 2013. gada 9. maija Valsts sekretāru sanāksmē.Atzinumi saņemti no Konkurences padomes, Sabiedrisko pakalpojumu regulēšanas komisijas, Tieslietu ministrijas, Finanšu ministrijas, Biedrības „Latvijas Atjaunojamās enerģijas federācija”, Biedrības „Latvijas Komercbanku asociācija”. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Ražotāji, kas ieguvuši vai plāno iegūt tiesības pārdot saražoto elektroenerģiju obligātā iepirkuma ietvaros vai saņemt garantēto maksu par stacijā uzstādīto elektrisko jaudu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Visi elektroenerģijas lietotāji, tai skaitā uzņēmumi un mājsaimniecības, kuriem noteikuma projektā paredzēto tiesību normu darbības rezultātā samazinātos obligātā iepirkuma komponentes un elektroenerģijas kopējās cenas turpmāks pieaugums, kas atstātu negatīvu ietekmi uz Latvijas tautsaimniecības konkurētspēju, tajā skaitā pievienotās vērtības radīšanu.Noteikuma projekta izstrāde ir viens no paredzētajiem pasākumiem elektroenerģijas kopējās cenas pieauguma risku ierobežošanai, kas iekļauts Ministru kabineta 2013. gada 9. aprīļa sēdē izskatītā informatīvā ziņojuma „Rīcības plāns elektroenerģijas kopējās cenas pieauguma risku ierobežošanai” (TA-683, prot. Nr.18, 35. §) pielikumā Nr.1, nolūkā ierobežot papildu slogu elektroenerģijas lietotājiem.Noteikumu projekta pieņemšanas gadījumā tiks ierobežota koģenerācijas stacijās saražotās elektroenerģijas, kas tiek iepirkta elektroenerģijas obligātā iepirkuma ietvaros, ietekme uz elektroenerģijas tarifu elektroenerģijas lietotājiem, salīdzinot ar to, ja atbalsts nav ierobežots, kā arī, ja arī turpmāk komersanti varētu saņemt jaunas tiesības. |
| 3. | Tiesiskā regulējuma finansiālā ietekme | Pēc Ekonomikas ministrijas provizoriskām prognozēm izmaiņas MK noteikumu Nr.221 52. punktā var radīt obligātā iepirkuma izmaksātās kopējās atbalsta summas samazinājumu sākot ar 2014. gadu 19,4 milj.LVL apjomā, ierobežojot 2014. gadā izmaksājamo obligātā iepirkuma atbalsta summas pieaugumu attiecībā pret 2013. gadu. Šādas obligātā iepirkuma komponentes samazināšanas aktivitātes rezultāts ietekmētu 2014. gada obligātā iepirkuma komponenti, kuras pieaugums izmaiņu rezultātā veidotu ne vairāk kā 2,33 sant./kWh. |
| 4. | Tiesiskā regulējuma nefinansiālā ietekme | Vienlaikus ar noteikumu projektu arī tiks sekmēta staciju būvju kvalitātes prasību ievērošana atbilstoši attiecīgiem būvniecību regulējošajiem normatīvajiem aktiem un uzstādīto iekārtu ekspluatācijas noteikumiem. |
| 5. | Administratīvās procedūras raksturojums | Ar noteikumu projektu paredzēts veicināt komersantu, kas ražo un pārdod elektroenerģiju obligātā iepirkuma ietvaros vai saņem maksu par stacijā uzstādīto elektrisko jaudu, godprātīgu saņemto tiesību izmantošanu. Vienlaikus ar noteikumu projektu paredzēts noteikt stingrākas prasības komersantiem, ja pēc brīdinājuma saņemšanas nav novērsti konstatētie pārkāpumi. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**Ar noteikumu projektu **netiek** prognozēta ietekme uz valsts vai pašvaldību budžetiem.  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām | Noteikumu projekta izpildes funkcijas veiks Ekonomikas ministrija. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

*Anotācijas IV, V, VI sadaļa – projekts šīs jomas neskar.*

Ekonomikas ministrs D.Pavļuts

Vīza:

valsts sekretārs J.Pūce

25.07.2013. 10:07

2888

K.Piģēns, 67013133

Karlis.Pigens@em.gov.lv

1. Latvijas Republikas Augstākās tiesas Senāta Administratīvo lietu departamenta 2012.gada 4.jūnija spriedums lietā Nr. A42723108 (SKA–28/2012), 1.lpp. [↑](#footnote-ref-1)